આ બનાવ અંગે પોલીસમાંથી જાણવા મળતી વિગત મુજબ કુવાડવા રોડ ઉપર આવેલા વલ્લભનગરમાં રહેતા અને તરઘડીયા ગામે ફાર્મ હાઉસમાં નોકરી કરતા ખીમજીભાઇ ઉર્ફે બાબુભાઇ દેવશીભાઇ ખોયાણી નામના 65 વર્ષના વૃધ્ધ તરઘડીથી નોકરી કરી પોતાનું બાઇક લઇ ઘરે પરત આવી રહ્યા હતા ત્યારે સાત હનુમાન મંદિર પાસે નવાગામ જવાના રસ્તા ઉપર પહોંચતા પાછળથી માતેલા સાંઢની માફક ધસી આવેલા ટ્રકે બાઇકને હડફેટે લેતા વૃધ્ધ ટ્રક નીચે ઘુસી જતા ટ્રકનું વ્હીલ વૃધ્ધ ઉપર ફરી વળતા ગંભીર રીતે ઘવાયેલા વૃધ્ધની સારવાર કારગત નીવડે તે પૂર્વે જ વૃધ્ધનું મોત નિપજતા પરિવારમાં અરેરાટી સાથે કરૂણ કલ્પાંત સર્જાયો છે.